ประกาศกรมทะเบียนการค้าประกาศกรมทะเบียนการค้าฉบับที่ ๕ (พ.ศ. ๒๕๒๐)เรื่อง กำหนดหลักเกณฑ์และวิธีการในการขอประทับตราบัญชี อาศัยอำนาจตามความในข้อ ๘ (๖) แห่งประกาศของคณะปฏิวัติ ฉบับที่๒๘๕ ลงวันที่ ๒๔ พฤศจิกายน พุทธศักราช ๒๕๑๕ อธิบดีกรมทะเบียนการค้าออกประกาศไว้ ดังต่อไปนี้ข้อ ๑การขอประทับตราบัญชี ให้ยื่นคำขอตามแบบ ส.บช.๑ ตามที่สำนักงานกลางบัญชีกำหนดต่อพนักงานเจ้าหน้าที่ ณ สำนักงานกลางบัญชี กรมทะเบียนการค้า กระทรวงพาณิชย์ในกรณีตามข้อ ๒ ข้อ ๓ และข้อ ๔ วรรคแรก และ ณ ที่ทำการเขตของกรุงเทพมหานครตามที่กำหนดไว้ในข้อ๔ วรรคสองข้อ ๒ ในกรณีที่เริ่มประกอบธุรกิจใหม่หรือเปลี่ยนบัญชีแทนบัญชีเล่มเดิมหรือชุดเดิม ที่ได้ประทับตราของสำนักงานกลางบัญชีไว้แล้วแต่ลงรายการหมดหรือมีการเปลี่ยนบัญชีเมื่อสิ้นรอบปีบัญชีในวันอื่นที่มิใช่วันที่๓๑ ธันวาคมของทุกปีหรือมีการเปลี่ยนระบบบัญชี ให้ขอประทับตราบัญชีภายในสามสิบวันนับแต่วันเริ่มประกอบธุรกิจหรือนับแต่วันที่ลงรายการบัญชีครั้งแรกในบัญชีเล่มใหม่หรือชุดใหม่แล้วแต่กรณีในกรณีเปลี่ยนบัญชี ให้ผู้มีหน้าที่จัดทำบัญชีนำบัญชีเล่มเดิมหรือชุดเดิมมาให้ตรวจสอบและพิจารณาประกอบการประทับตามบัญชีเล่มใหม่หรือชุดใหม่ด้วยข้อ ๓ในกรณีที่บัญชีสูญหายหรือเสียหาย ให้ขอประทับตราบัญชีเล่มใหม่หรือชุดใหม่ก่อนที่จะลงรายการในบัญชีนั้นการขอประทับตราบัญชีดังกล่าว ให้นำบัญชีเล่มเดิมหรือชุดเดิมมาให้ตรวจสอบและพิจารณาประกอบการประทับตราบัญชีเล่มใหม่หรือชุดใหม่ด้วยเว้นแต่ไม่อาจทำเช่นนั้นได้ ทั้งนี้ ต้องแสดงข้อเท็จจริงถึงการสูญหายหรือเสียหายพร้อมด้วยนำบัญชีของปีปัจจุบันหรือปีที่ล่วงมาแล้วหรือหลักฐานอื่นใดมาแสดงว่าได้จัดทำบัญชีไว้ครบถ้วนข้อ ๔ในกรณีที่เปลี่ยนบัญชีเมื่อสิ้นรอบปีบัญชีในวันที่ ๓๑ ธันวาคมของทุกปี ให้ขอประทับตราบัญชีภายในกำหนดเวลาดังต่อไปนี้(๑)สำหรับผู้มีหน้าที่จัดทำบัญชีที่มีสถานที่ประกอบธุรกิจอยู่ในเขตพระนคร เขตป้อมปราบศัตรูพ่ายเขตดุสิต เขตพญาไท และเขตห้วยขวาง ภายในเดือนมิถุนายนของทุกปี(๒)สำหรับผู้มีหน้าที่จัดทำบัญชีที่มีสถานที่ประกอบธุรกิจอยู่ในเขตปทุมวัน เขตสัมพันธวงศ์เขตบางรัก และเขตยานนาวา ภายในเดือนกรกฎาคมของทุกปี(๓) สำหรับผู้มีหน้าที่จัดทำบัญชีที่มีสถานที่ประกอบธุรกิจอยู่ในเขตธนบุรีเขตบางกอกน้อย เขตบางกอกใหญ่ และเขตคลองสาน ภายในเดือนสิงหาคมของทุกปีในกรณีที่ผู้มีหน้าที่จัดทำบัญชีมีสถานที่ประกอบธุรกิจอยู่ในเขตพระโขนงเขตหนองจอก เขตตลิ่งชัน เขตราษฎร์บูรณะ เขตมีนบุรี เขตลาดกะบัง เขตภาษีเจริญเขตบางขุนเทียน เขตบางกะปิ เขตบางเขน และเขตหนองแขมให้ขอประทับตราบัญชีต่อพนักงานเจ้าหน้าที่ ณ ที่ทำการของเขตนั้น ๆภายในเดือนกันยายนของทุกปี หากพ้นกำหนดเวลาดังกล่าวแล้ว ผู้มีหน้าที่จัดทำบัญชีต้องขอประทับตราบัญชีณ สำนักงานกลางบัญชี กรมทะเบียนการค้า กระทรวงพาณิชย์ ภายในเดือนตุลาคมของทุกปีข้อ ๕ในกรณีที่ลงบัญชีด้วยเครื่องจักรหรือเครื่องคอมพิวเตอร์ทำบัญชี และไม่สามารถนำบัญชีไปประทับตราบัญชีก่อนลงรายการในบัญชีภายในกำหนดเวลาในข้อ๒ ถึง ข้อ ๔ ได้ ให้ขอผ่อนผันและขยายเวลาต่อสารวัตรใหญ่บัญชีหรือผู้ซึ่งสารวัตรใหญ่บัญชีมอบหมายภายในเวลาที่กำหนดไว้ในแต่ละกรณีข้อ ๖ในกรณีที่บัญชีซึ่งจะต้องประทับตรามีเป็นจำนวนมากและไม่สามารถนำไปประทับตราณ สำนักงานกลางบัญชี หรือที่ทำการเขตต่าง ๆ ได้ จะขอให้พนักงานเจ้าหน้าที่ไปประทับตราบัญชีณ สถานที่ของผู้ประกอบธุรกิจก็ได้ โดยยื่นคำขอตามแบบ ส.บช. ๒ ที่สำนักงานกลางบัญชีกำหนด ทั้งนี้ ภายในเวลาที่กำหนดไว้ในแต่ละกรณีข้อ ๗ในกรณีที่ผู้มีหน้าที่จัดทำบัญชีไม่นำบัญชีไปให้พนักงานเจ้าหน้าที่ประทับตราของสำนักงานกลางบัญชีภายในเวลาที่กำหนดไว้ในประกาศนี้ห้ามมิให้พนักงานเจ้าหน้าที่ประทับตราบัญชีนั้น ๆ ไม่ว่ากรณีใด ๆ เว้นแต่จะได้รับอนุมัติจากสารวัตรใหญ่บัญชีหรือผู้ซึ่งสารวัตรใหญ่บัญชีมอบหมายหรือเมื่อได้ดำเนินการตามกฎหมายแล้วข้อ ๘[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๕ กรกฎาคม ๒๕๒๐ประยูร เถลิงศรีอธิบดีกรมทะเบียนการค้าพรพิมล/พิมพ์/แก้ไข๒๘ ตุลาคม ๒๕๔๕จุฑามาศ/ปรับปรุง๒๑ มิถุนายน ๒๕๕๙[๑] ราชกิจจานุเบกษาเล่ม ๙๔/ตอนที่ ๖๖/ฉบับพิเศษ หน้า ๔/๑๕ กรกฎาคม ๒๕๒๐